Exqrch/javanese-Komodo-pixelgpt huggingface dataset:
Lokasi Monumèn Washington dirancang kanggo nyadiakaké ruwang publik kang asri lan tumata
Wangunan fungsional kang dadi tansaya wigati amarga umuré, ukurané, utawa makna sajarahé, bisa uga dianggep monumèn.
Wewangunan Wewangunan utawa yasan lumrahé wujud omah, gedhong utawa sarana, prasarana utawa infrastruktur sajeroning kabudayan utawa kauripan manungsa kaya déné kreteg lan konstruksi sarta rancangané, dalan, utawa sarana telekomunikasi
Lumrahé bahan yasan sing dipigunakaké manungsa antarané: watu, pasir, kayu, bata, semèn, asbes, wesi, utawa waja.
Warisan budaya Warisan budaya iku warisan wujud artifak fisik lan sing ora kasat mata saka sawijining golongan masarakat sing diwarisaké saka génerasi kapungkur, dijaga ing jaman saiki lan direksa kanggo génerasi mangsa ngarep
Warisan alam Warisan alam iku warisan wujud objèk alam sing nyata lan sing ora kasat mata nyakup Padésan lan lingkungan alam, kalebu tetuwuhan lan sato kéwan, sing kanthi kaèlmuan diarani keragaman hayati utawa " biodiversity ", " geology " lan " landforms (geodiversity ")
Warisan iku apa waé sing ditinggalaké génerasi kapungkur, dijaga lan dirumat kanggo génerasi sing bakal teka
Situs warisan alam utawa warisan budaya sing wigati bisa didhaptar minangka Situs warisan donya déning Komité warisan donya saka UNESCO
Katalog program UNESCO, nemtokaké lan ngreksa situs budaya utawa alam sing wigati kanggo warisan tumrap kamanungsan
Ing taun 2006, ana 830 situs warisan donya: 644 budaya, 162 alam, lan 24 campuran, ing 138 nagara.
Mohenjo-daro " Mohenjo-daro (Basa Urdu: , basa Sindhi: , Basa Hindi: मोहन जोदड़ो) iku situs sisa-sisa pamukiman gedhé dhéwé saka kabudayan Lembah Kali Indhus, sing dumunung ing provinsi Sind, Pakistan
Dibangun watara taun 2600 SM, kutha iki wujud salah siji pamukiman kutha pisanan ing donya, bebarengan karo peradaban Mesir Kuna, Mesopotamia lan Yunani Kuna
Reruntuhan sajarah iki dilebokaké déning UNESCO dadi Situs Warisan Donya
Makna saka tembung Mohenjo-daro ya iku "Bukit wong mati"
Kerep kutha tuwa iki ingaran "Metropolis Kuna ing Lembah Indhus"
Panemuan manèh lan penggalian
Mohenjo-daro diyasa watara taun 2600 SM, nanging dikothongaké watara taun 1500 SM
Ing taun 1922, kutha ini tinemu manèh déning Rakhaldas Bandyopadhyay saka Archaeological Survey of India
Dhèwèké digawa menyang sawijining gundhukan déning saiji biksu Buda sing percaya yèn gundhukan mau sawijining stupa
Ing taun 1930-an, penggalian gedhèn dianakaké ing sangisoré kapemimpinan John Marshall, K
Dikshit, Ernest Mackay, lan liya-liyané
Montor John Marshall sing dipigunakaké déning para direktur situs isih ana ing musiyum Mohenjo-daro minangka tandha mèngeti perjuangan lan dhèdhikasi wong-wong iku marang Mohenjo-daro
Penggalian sabanjuré diayahi déning Ahmad Hasan Dani lan Mortimer Wheeler ing taun 1945
Penggalian gedhé pungkasan ing Mohenjo-daro dipanggedhèni déning Dr
Dales ing taun 1964-65
Sawisé iku, makarya penggalian ing situ dilarang amarga karusakan sing dialami déning struktur-struktur sing rentan akibat kondhisi cuaca
Wiwit taun 1965, mung proyèk penggalian penyelamatan, pengawasan lumah, lan konservasi sing olèh ing kono
Sanajan proyèk arkéologi gedhé dilarang, nanging ing 1980-an, tim-tim peninjau saka Jerman lan Italia sing dipanggedhèni déning Dr
Michael Jansen lan Dr
Maurizio Tosi, nggabungaké tèhnik-tèhnik kaya dokumentasi arsitèktur, tinjauan lumah, lan penyelidikan lumah, kanggo nemtokaké bayangan selanjutnya ngenani peradaban kuna mau
Mohenjo-daro dumunung ing Sindh, Pakistan ing sawijining bubungan jaman Pleistosen ing tengah-tengah dhataran banjir Kali Sindhu
Bubungan mau saiki wis kakubur déning banjir, nanging wigati banget ing jaman Peradaban Lembah Indhus
Bubungan mau ndadèkaké kutha Mohenjo-daro madeg ing sadhuwuring dhataran saubengé
Situs mau dumunung ing tengah-tengah jurang antarané lembah Kali Sindhu ing kulon lan Ghaggar-Hakra ing wétan
Kali Sindhu isih mili menyang wétané situs iku, nanging dhasar kali Ghaggar-Haskra saiki wis garing
Pangyasa antropogenik mataun-taun dicepetaké déning kabutuhan njembaraké panggonan.
Bubungan mau dijembaraké liwat "platform" bata blethok raseksa
Pungkasané, panempatan mau begitu gedhé saéngga ana yasan sing nganti 12 mèter ing sadhuwuring lumah dhataran mangsa saiki
Ing jaman biyèn, Mohenjo-daro minangka salah siji punjer administratif Peradaban Lembah Indhus kuna
Ing pucuk kejayaané, Mohenjo-daro iku kutha sing paling kabangun lan maju ing Asia Kidul, lan manawa uga ing donya
Perencanaan lan tekniké nuduhaké kapentingan kutha iki marang masarakat lembah Indhus
Peradaban Lembah Indhus (c
2600-1900 SM) iku peradaban kali kuna sing tuwuh ing lembah kali Indhus ing India Kuna (saiki ing Pakistan lan India Lor-kulon)
Peradaban iki uga kaloka minangka "Peradaban Harappa." Kebudayaan Indhus tuwuh maabad-abad suwéné, banjur ngalami kebangkitan watara taun 3000 SM
Peradaban mau njangkau wewengkon sing saiki didhudhuki nagara Pakistan lan India Lor, nanging banjur ngalami kamerosotan watara taun 1900 SM
Pemukiman Peradaban Indhus kasebar nganti pasisir Laut Arab ing Gujarat ing kidul, wates Iran ing kulon, kanthi kutha tapel-wates ing Bactria
Ing antara permukiman-permukiman iku, punjer kutha utama dumunung ing Harappa lan Mohenjo-daro, lan uga Lothal
Puing-puing Mohenjo-daro minangka salah siji punjer utama sajeroning masarakat kuna iki
Sawetara arkeolog duwé panemu yèn Peradaban Indhus nggayuh gunggung limang yuta sing ndunungi puncaké
Wektu iki, punjul sèwu kutha lan permukiman wis tinemu, mligi ing lembah Kali Sindhu ing Pakistan lan India lor-kulon.
Abu Simbel Abu Simbel (ing basa Arab utawa ) iku situs arkéologi kang dumadi saka loro kuil watu ing kidul Mesir persisé ing ujung Tlaga Nasser utawa leté 290 kilomèter kidul-kulon kutha Aswan
Wektu iki Abu Simbel minangka Situs Warisan Donya UNESCO kang lumebu pérangan sajeroning Markah tanah Nubia, kang nglingkupi wiwit saka Abu Simbel nganti Philae
Kuil iki sabeneré dipahat wektu Pirngon Ramses II isih kuwasa ing Abad 13 Sadurungé Masèhi, minangka markah tanah pungkasan kanggo panjenengané lan garwané Nefertari, kanggo mèngeti kamenangané sajeroning Pertempuran Kadesh, lan kanggo medèn-medèni tanggané Nubia.
Philae Philae (Yunani: Φιλαί, "Philai"; Mesir kuna: "Pilak", "P'aaleq"; Arab: ‎‎, "Anas el Wagud") iku pulo ing kali Nil lan tilas situs komplèk candhi Mesir kuna ing Mesir kidul
Komplèk iki diprèthèli lan dipindhah menyang pulo liya ing sacedhaké déning UNESCO sawisé kebanjiran nalika pangyasa bendungan Aswan
Philae disebutaké déning para panulis kuna, kalebu Strabo, Diodorus, Ptolemy, Seneca, Pliny the Elder
Situs iki minangka sebutan tumrap rong pulo cilik sing dumunung ing garis ujur 24° lor, sacedhaké Aswan (Basa Mesir kuna: "Swenet", "Trade;" )
Groskurd ngitung let antara kaloro pulo lan Aswan watara 61.5 mil (99 km).
Déwan Internasional bab Monumèn lan Situs Déwan Internasional bab Monumèn lan Situs utawa sajeroning basa Inggris: "The International Council on Monuments and Sites" (ICOMOS) (Prancis: "Conseil international des monuments et des sites") iku pakumpulan profèsional sing nyambutgawé kanggo pangreksan warisan budaya ing saindenging donya
ICOMOS diadegaké ig taun 1965 miturut asil "Venice Charter" taun 1964 lan mènèhi pamrayoga marang UNESCO ngenani situs-situs warisan donya
National Committees minangka organisasi andhahan sing diwangun ing nagara-nagara anggota UNESCO
ICOMOS wektu iki duwé punjul 110 Komité Nasional
Saben komité nasional nganut aturan lan proseduré dhéwé-dhéwé lan njlèntrèhaké programé dhéwé miturut sasaran ICOMOS
Komité nasional ICOMOS wis diwangun ing nagara-nagara:
Perhimpunan Internasional bab Pangreksan Alam Perhimpunan Nagarantara bab Pangreksan Alam utawa sajeroning basa Inggris: International Union for Conservation of Nature (IUCN) iku saawijining organisasi nagarantara kanggo njaga sumber alam
Organisasi iki diadegaké ing sasi Oktober 1948,minangka "International Union for the Protection of Nature" (IUPN), miturut asil konferènsi nagarantara ing Fontainebleau, Prancis
Markas pusaté dumunung ing tlatah Lake Geneva ing Gland, Switserlan
IUCN nyakup 83 nagara, 108 agènsi pamaréntah, 766 NGO lan 81 organisasi nagarantara lan watara 10,000 ahli lan èlmuwan saka saindenging donya.
Luxor Luxor (basa Arab: ) iku sawijining kutha modhèren kang dumunung ing gisik w’etan lan kulon kali Nil ing Mesir pérangan lor
Dibangun ing tilas lokasi Thebes, kutha krajan Mesir kuna kang misuwur (2052 SM)
Raja-raja Pirngon mréntah ing kéné, nyiptakalé peradaban kang durung naté dideleng donya sadurungé
Lemah-lemah sagara wedhi pérangan kuloné kang ing mangsa kapungkur dikenal minangka “kutha pepatèn” iku papan para penerus Déwa Amon disarèkaké bebarengan rajabrana kang bisa digawa menyang kauripan abadi (miturut kapercayané)
Nyimpen cathetan kolèksi seni lan cathetan arkeologis Mesir purba kang akèh banget, sapérangan malah dirunut bali wiwit taun 3000 SM
Penggalian pungkasan diayahi ing makam Fir’aun cilik, Tutankhamen, kang kebak rajabrana emas, reca lan layang aji
Kanthi jembar wewengkon ±15 km²) lan kang ndunungi 93.000 jiwa, Thebes dumunung mligi inggisik wétan lembah kali kang subur iku
Ing lokasi asli, monumèn-monumèn tuwa dhéwé asal saka Dinasti XI (2081-1939 SM), wektu kutha provinsi iku dadi kutha krajan Mesir nyawiji.
Piramida Agung Giza Piramid Giza utawa Piramida Agung Giza iku piramida tuwa dhéwé lan gedhé dhéwé saka telu piramida sing ana ing Nekropolis Giza lan minangka siji-sijiné yasan sing isih dadi péranganing Pitu Kaajaiban Donya
Dipercaya yèn piramida iki dibangun minangka pesaréyan utawa makam kanggo firaun dinasti kapapt Mesir, Khufu (Χεωψ, Cheops) lan dibangun sajeroning punjul 20 taun lan dikira-kira watara taun 2560 SM.
Piramida iki kadhangkala sinebut Piramida Khufu
Piramida Agung Giza iku pérangan utama saka komplèks yasan makam sing dumadi saka loro kuil kanggo ngurmati Khufu (siji cedhak karo piramida lan sijiné manèh ing cedhak Kal Nil), telu piramida sing luwih cilik kanggo garwané Khufu, lan siji piramida "satelit" sing luwih cilik manèh, wujud lintasan sing didhuwuraké, lan makam-makam mastaba ukuran cilik ing saubengé piramida para bangsawan
Salah siji saka piramida-piramida cilik iku nyimpen makan ratu Hetepheres (tinemu taun 1925), adik, lan garwa Sneferu sarta ibu saka Khufu
Iga tinemu sawijining kutha, kalebu siji pemakaman, toko-toko roti, pabrik bir, lan siji komplèks paleburan tembaga
Luwih akèh manèh yasan lan komplèks tinemu déning Proyèk Pamétaan Giza
Sawetara atus mèter ing kidul-kulon Piramida Agung ana sawijining piramida sing luwih cilik, Piramida Khafre, salah siji panerus Khufu sing uga dianggep pembangun Sphinx Agung, lan sawatara mèter luwih adoh mangidul-kulon ana Piramida Menkaure, panerus Khafre, sing dhuwuré watara separoné
Weaktu ngrampungaké piramida iki disepakati watara taun 2560 BC
Wazir Khufu, Hemon, utawa Hemiunu, dipercaya minangka arsitèk saka Piramida Agung
Brasilia Brasília iku kutha krajan Brasil lan dumunung ing punjer nagara mau ing siji distrik fédheral sing diciptakaké saka praja Goiás
Kutha ini wiwitané direncanakaké kanggo nampung 500.000 sing ndunungi, nanging banjur tuwuh dadi 2 yuta (2.282.049 perkiraan 2004), kalebu kutha satelit lan Distik Federal saiki iki
Brasília Tengah, kondhang minangka Plano Piloto, duwé populasi watara 200.000
Akèh-akèhé sing ndunungi manggon ing kutha satelit
Ing Brasilia ana Papan Anggegana Internasional Présidhèn Juscelino Kubitschek kanggo laulintas udara.
Memphis, Mesir Memphis iku kutha krajan kuna nome pisanan ing Mesir Ngisor ("Lower Egypt"), lan saka karajan kuna Mesir wiwit madegé nganti watara taun 2200 SM
lan ing ing sajeroning mangsa sing ora pati suwé sajeroning Karajan anyar
Kutha iki wujud pusat administrasi ing sajarah kuna
Jeneng Mesir kunané ya iku Ineb Hedj ("The White Walls")
Jeneng "Memphis" (Μέμφις) iku basa Yunani deformation saka jeneng piramid Mesir Pepi I (dinasti angka 6), ya iku Men-nefer, lan owah dadi Menfe ing basa Koptik
Kutha-kutha modhèren Mit Rahina, Dahshur, Saqqara, Abusir, Abu Gorab, lan Zawyet el'Aryan, ing kidulé Kairo, kabèh ana ing wates administratif Memphis (#ALIH)
Memphis uga dikenal ing Mesir kuna minangka Ankh Tawy (Sing nggandhèngaké rong tlatah) sebab dunungé sing strategis bantara Mesir Dhuwur lan Mesir Ngisor
Reruntuhan Memphis ana 20 km (12 miles) sakidulé kutha Kairo, ing gisik kulon Kali Nil
IJroning Kitab Injil Memphis diarani Moph utawa Noph
Studenica monastery Biara Studenica utawa Studenica monastery (basa Serbia: Манастир Студеница / "Manastir Studenica") iku biara sing dumunung 39 km kidul-kulon kutha Kraljevo, ing Serbia tengah
Biara iki minangka biara Ortodhok Serbia sing gedhé dhéwé lan paling sugih Stefan Nemanja, ngadegaké biara iki ing taun 1190
Biara sing dikubengi témbok iki dumadi saka loro gréja: Gréja Prawan ("Church of the Virgin"), lan Gréja Raja ("Church of the King"), kaloronéf dibangun nganggo marmer putih
Biara iki misuwur kanthi kolèksi lukisan "fresco" gaya Byzantine abad angka 13 lan angka 14
Studenica dinyatakaké minangka monumèn budaya kang wigati ing taun1979, lan direksa déning pamaréntah Républik Serbia, lan ing 1986 UNESCO nglebokaké biara Studenica sajeroning pratélanSitus warisan donya.
Témbok Raseksa Cina Témbok Raseksa Cina utawa Témbok Besar Tiongkok (Hanzi tradhisional: 長城; Hanzi prasaja: 长城; pinyin: Chángchéng), uga dikenal ing Tiongkok kanthi jeneng Tembok Raseksa 10.000 Li¹ (萬里長城; 万里长城; Wànlĭ Chángchéng) wujud yasan paling dawa sing naté digawé manungsa, dumunung ing Républik Rakyat Cina
Dawané ana 6.400 kilomèter (saka kawasan Sanhai Pass ing sisih wétan nganti Lop Nur ing sisih kuloan) lan dhuwuré 8 mèter kanthi angkah kanggo nyegah serbuan bangsa Mongol saka lor ing jaman semana
Amba pérangan dhuwuré 5 m, d'ené pérangan ngisor 8 m
Saben 180–270 m digawé menara pengintai
Dhuwur menara pengintai mau 11–12 m
Kanggo gawé témbok raseksa iki, mbutuhaké wektu atusan taun
Wiwitané dikira Qin Shi-huang sing miwiti pembangunan témbok iku, nanging miturut panelitèn lan cathetan literatur sajarah, témbok iku wis digawé sadurungé Dinasti Qin madeg, persisé dibangun pisanan ing Zaman Nagara-nagara Berperang
Kaisar Qin Shi-huang nerusaké pembangunan lan ngukuhaké témbok sing wisdibangun sadurungé
Sapungkuré Qin Shi-huang, pembangunan témbok iki mandheg lan lagi diwiwiti manèh ing jaman Dinasti Sui, pungkasan diterusaké ing jaman Dinasti Ming
Wangun Témbok Raseksa sing saiki ya iku asil pembangunan saka jaman Ming mau
Pérangan jero témbok isi lemah sing campur bata lan watu
Pérangan dhuwuré digawé dalan utama kanggo wadyabala nunggang jaran
Témbok Raseksa Tiongkok dianggep salah siji saka Pitu Kaajaiban Donya
Ing taun 1987, yasan iki dilebokaké sajeroning pratélanSitus warisan donya UNESCO.
Pakembinangun, Pakem, Sléman Pakembinangun (Carakan: ꦥꦏꦼꦩ꧀ꦧꦶꦤꦔꦸꦤ꧀; basa Indhonésia: "Pakembinangun") ya iku désa ing Kapanéwon Pakem, Kabupatèn Sléman, Propinsi Dhaérah Istiméwa Ngayogyakarta, Indhonésia
Kali Drina Kali Drina (Serbia: Дрина) iku sawijining kali kang mili saka tlatah antara Serbia lan Bosnia-Herzegovina, lan minangka kali karst gedhé dhéwé ing pagunungan Alpen Dinara (‘’Dinaric Alps’’) kang kalebu laladan ilèn Kali Danube
Kali iki dawané 346 kilomèter minangka anak kali (‘’tributary’’) saka Kali Sava, lan dadi tapel wates antara Bosnia-Herzegovina lan Serbia
Jeneng kali iki asal saka basa Latin ("Latin: Drinus") kang asalé saka basa Yunani ("Basa Yunani kuna: 'Dreinos'").
Goodluck Jonathan Goodluck Ebele Jonathan (#ALIH) iku pulitikus Nigeria sing wektu iki mengku kalungguhan minangka Présidhèn Nigeria wiwit 5 Mèi 2010
Sadurungé, minangka Wakil Présidhèn, panjenengané uga dadi Penjabat Présidhèn kanggo ngayahi tugas Présidhèn Umaru Yar'Adua sing lara nganti wusanané tilar donya
Goodluck Ebele Jonathan dadi Gubernur Bayelsa wiwit 9 Dhésèmber 2005 nganti 28 Mèi 2007 lan disumpah dadi Wakil Présidhèn Républik Federal Nigeria ing tanggal 29 Mèi 2007
Ing tanggal 16 April 2011 dhèwèké menangaké Pemilu Kapresidènan.
Srikayangan, Sentolo, Kulon Praga Srikayangan iku désa ing Kacamatan Sentolo, Kabupatèn Kulon Praga, Daerah Istimewa Yogyakarta
Masarakaté akèh kang dadi petani, ora gumunaké jalaran désa Srikayangan duwèni wewengkon kang jembar
Wewengkone arupa punthuk, sawah, lan pategalan.
Dhataran Pannonia Dhataran Pannonia utawa "Pannonian Plain" iku dhataran jembar ing Éropa Tengah sing sisa nalika Pliocene "Sagara Pannonia" surut
Dhataran iki wujud sawijining subsistem geomorphological saka Sistem Sabuk Alpen-Himalaya
Kali Kali Danube mérang dhataran dadi loro
Dhataran utamáné dumadi saka Dhataran amba Hungaria (ing sisih kidul lan wétan) lan Dhataran cilik Hungaria (ing sisih lor-kulon).
Krajan Inka Krajan Inka iku Krajan kang dumunung ing wewengkon kang saiki Peru wiwit taun 1438 nganti 1533
Inka sinebut peradaban "pra-Columbus, tegesé wis ana wiwit jaman sadurungé tekané Christopher Columbus
Sajeroning periode mau, Inka nguwasani sapérangan gedhé wewengkon Amérika Kidul pérangan kulon kang pusaté ing pagunungan Andes nganti 1533, wektu bangsa Spanyol nyerbu nagari iku
Atahualpa kang dadi raja Inka pungkasan, karan uga kanthi istilah Sapa Inca, tiwas kaprejaya déning panjelajah Spanyol kang jenengé Francisco Pizarro, kang uga nandhani wiwitan mangsa kuwasané Spanyol ing tlatah mau
Krajan Inka dumadi saka papat "suyu"
Basa resmi Krajan ya iku basa Quechua, sanadyan ana watara 700 basa lokal kang dipigunakaké
Suku Inka ngayahi pamujan marang déwa-déwa, kanthi Inti minangka déwa srengéngé kang dadi déwa utama
Kutha krajané dumunung ana ing Cuzco, utawa Qosqo, ing kidul Peru.
Komèt Halley Komet Halley iku sawijining komet kang katon saka bumi saben 75-76 taun
Sacara resmi dijenengi 1P/Halley, jeneng lumrahé diwènèhakeé miturut jeneng Edmund Halley
Komet iki wujud komet paling misuwur ing antarané komet-komet periodhik liyané
Sanajan ing saben abad akèh komet mawa periode dawa kang muncul kanthi luwih padhang lan dahsyat, Halley iku siji-sijiné komet mawa periode cendhak kang katon mata langsung, lan mula wujud komet kang katon mata langsung kang mesthi bali manèh sajeroning rentang umur manungsa
Kamunculané ing sadawané sajarah duwé prabawa kang gedhé marang sajarah manungsa, sanajan nalika katon ora ditepungi minangka obyèk kang padha tekan abad kaping-17
Komet Halley pungkasan muncul ing tata surya nalika taun 1986, lan bakal muncul manèh ing patengahan tèun 2061.
Wahana antariksa Wahana antariksa iku siji pesawat kang ngakasa liwat akasa
Sing diarani wahana antariksa kalebu "probe" akasa robot utawa tanpa awak lan uga mawa awak
Istilah iki kadhangkala uga dipigunakaké kanggo ngarani satelit gawéan, kang duwé kritéria rancangan kang mèmper.
Discovery (pesawat luar angkasa) Pesawat ulang-alik Discovery (kodhe pesawat NASA: OV-103) iku sawijining pesawat ulang-alik ("Space Shuttle") NASA
Sepisanan diaburaké tanggal 30 Agustus 1984, "Discovery" minangka pesawat ulang-alik katelu lan sing tuwa dhéwé sing isih dioperasèkaké nganti saiki
Fungsi-fungsiné ya iku kanggo misi-misi panelitèn lan pamasangan Stasiun Luar Angkasa Internasional
Jeneng "Discovery" asal saka jeneng "HMS Discovery", sawijining kapal sing tau dianggo sang panjelajah, James Cook
Nganti Juli 2005, "Discovery" wis ngayahi 31 pamaburan, ngentèkaké 241,95 dina ing akasa, ngrampungaké 3.808 orbit lan mabur adohé 158.859.429 km
"Discovery" iku pesawat ulang-alik sing nglunccuaké Teleskop Hubble
Saliyané iku, ing 29 Oktober 1998, pesawat iki uga nggawa astronot John Glenn sing wektu semana yuswa 77 taun, menyang akasa, ndadèkaké manungsa tuwa dhéwé sing ngangkasa
"Discovery" rencanané bakal dipensiun taun 2010.
Discovery bisa ateges:panemuan unsur kabudayan anyar, wujud piranti utawa gagasan sing diciptakaké manungsa utawa serangkaéan ciptaan sawatara indovidu
STS-41-D STS-41-D iku misi pesawat ulang alik pisanan tumrap Discovery
minangka misi ulang alik ka-12, lan diluncuraké saka Kennedy Space Center, Florida ing 30 Agustus, 1984.
Ukuran dluwang Ukuran dluwang kanthi Internasional ana sèri A, B, lan C
Ukuran R lan F muncul saka panjaluk pasar
Ing ngisor ukuran-ukuran saben sèri sajeroning Milimèter Sèri A
Sèri A biyasa dipigunakaké kanggo cithakan umum lan kantor sarta panerbitan
Dhasar ukuran ya iku A0 sing ambané setara karo sak mèter pasagi
Saben angka sawisé huruf A nyatakaké setengah ukuran saka angka sadurungé
Dadi A1 iku setengah saka A0 lan sabanjuré
Ukuran sing paling akèh dipigunakaké ya iku A4
Sèri B ambané kira-kira antara 2 ukuran Sèri A, biyasa dipigunakaké kanggo poster lan lukisan dhindhing Sèri C
Sèri C biyasa dipigunakaké kanggo map, kartu post lan amplop Sèri R
Sèri R biyasa dipigunakaké kanggo kertas jinis Foto kanggo nyithak foto Sèri F
Sèri F biyasa dipigunakaké kanggo kantor lan fotocopy, biyasa ingaran kertas Folio Sèri liya
Ana sawatara ukuran liya sing kadhangkala nganggo jeneng Inggris, antarané Letter (Kwarto) 215.9mm x 279.4mm, | Legal 215.9 mm x 355.6 mm | A4+, A3+
Washi Washi (和紙, Washi) utawa wagami iku dluwang sing digawé kanthi metodhe tradhisional ing Jepang
Dibandhingaké karo dluwang prodhuksi mesin, serat sajeroning washi luwih dawa saéngga washi bisa digawé luwih tipis, nanging tahan suwé (ora gelis lusuh utawa suwèk)
Prodhuksi washi kerep ora dapat ngebaki panjaluk konsumèn saéngga dadi larang regané
Ing Jepang, washi dipigunakaké sajeroning manéka jinis barang kerajinan lan seni kaya origami, shodō lan ukiyo-e
Washi uga kanggo rerenggan sajeroning agama Shinto, bahan patung Buda, bahan mèbel, alas sashimi sajeroning kemasan, bahan perlengkapan turu, bahan klambi kaya kimono, sarta bahan interior omah lan pelapis lawang surung
Washi kanggo bahan dhuwit dluwang saéngga dhuwit dluwang yèn misuwur kuwat lan ora gampang lusuh.
Makna Makna iku teges utawa maksud lan antarané bisa tegesé bab-bab ing ngisor iki: Uga delengen
Kabupatèn Nunukan Kabupatèn Nunukan iku salah siji kabupatèn ing Provinsi Kalimantan Lor, Indonésia
Kutha krajan kabupatèn iki dumunung ing kutha Nunukan
Kabupatèn iki jembaré 14.493 km² kanthi kang ndunungi cacahé 109.527 jiwa (2004)
Sesanti Kabupatèn Nunukan yaiku "Penekindidebaya" kang tegesé "Mbangun Laladan" kang asalsaka basa suku Tidung
Nunukan uga minangka jeneng sawijining kecamatan ing Kabupatèn Nunukan, Provinsi Kalimantan Wétan, Indonésia
Pelabuhan Nunukan minangka pelabuhan lintas tumuju kutha Tawau, Malaysia
Padunung kutha Nunukan kang lunga menyang Tawau perlu duwé dhokumèn PLB (Pas Lintas Batas)
Saben dina rata-rata watara 8 unit kapal rikat kanthi kapasitas kurang luwih 100 penumpang wira-wiri antara Nunukan-Tawau Malaysia
Kabupatèn Nunukan minangka wewengkon pemekaran saka Kabupatèn Bulungan, kang dumadi miturut pertimbangan jembar wewengkon, paningkatan pangyasa, lan peningkatan pelayanan marang masarakat
Pamekaran Kabupatèn Bulungan iki dipelopori déning RA Besing kang wektu iku njabat Bupati Bulungan
Ing taun 1999, pamaréntah punjer ngayahi otonomi laladan didhasari Undhang-Undhang Nomer 22 taun 1999 ngenani Papréntahan Laladan
Kanthi dhasar iki dianakaké pamekaran Kabupatèn Bulungan dadi 2 kabupatèn anyar yaiku Kabupatèn Nunukan lan Kabupatèn Malinau
Pamekaran Kabupatèn iki kanthi ukum diatur sajeroning UU Nomer 47 Taun 1999 ngenani Pambentukan Kabupatèn Nunukan, Kabupatèn Malinau, Kabupatèn Kutai Wétan, Kabupatèn Kutai Kulon, lan Kutha Bontang ing tanggal 4 Oktober 1999
Lan nganggo dhasar UU Nomor 47 taun 1999 mau Nunukan Resmi dadi Kabupatèn, kanthi dibantu 5 wewengkon administratif yaiku Kacamatan Lumbis, Sembakung, Nunukan, Sebatik lan Krayan.
Lumbis, Nunukan Lumbis iku Kacamatan ing Kabupatèn Nunukan, provinsi Kalimantan Wétan, Indonésia
Kacamatan Lumbis minangka kacamatan kanthi wewengkon paling jembar ing Kabupatèn Nunukan, dumadi saka 77 désa kanthi gunggung kang ndunungi 9.380 jiwa, kang sapérangan mianangka kang ndunungi asli yaiku Suku Dayak Agabag
Pusat papréntahan dumunung ing Désa Mansalong
Potènsi laladan iki wujud tetanèn, perkebunan, kahutanan lan peternakan.
Lenka Kripac Lenka Kripac iku warga Australia sing panggawéané nembang lan tukang gawé lagu
Salah siji laguné sing kondhang ya iku "Trouble is A Friend"
Sadurungé dadi penyanyi, Lenka iku artis sing kerep nggawakaké acara ing TV
Ramané ya iku juru main Jazz saka Czechoslovakia sing pindah ing Australia lan Ibuné mulang musik ing sekolah
Rikala Lenka umur 7 tahun, kaluargané pindhah menyang Sydney
Lenka dadi artis kondhang, kerep nggawakaké acara ing TV lan mbintangi sèrial TV lan filem.